Danske sommerhuse kunne i august bogføre over 2,5 millioner overnatninger blandt sine gæster. Det er en stigning på 212.000 eller ni procent i forhold til samme måned sidste år. Tallene er dermed på samme niveau som ved finanskrisens start i 2008, viser nye tal fra Danmarks Statistik. Det er primært tyskere, som lægger sig i de danske senge. De stod for 153.000 eller otte procent af overnatningerne. Det skyldes blandt andet, at deres ferie i år i større omfang lå i august. Men også danskerne blev tiltrukket af feriehusene og stod for 49.000 flere overnatninger end august sidste år. Det er en stigning på 16 procent. Kigger man på tallene for hele året, har feriehusene ellers været præget af nedgang, da overnatningerne over året er faldet med 721.000 eller fem procent. I Nordjylland var der 416 908 overnatninger i udlejnings-sommerhuse i august.

Opsummering:
På trods af det fugtige sommervejr, var udlejningen af sommerhuse i august igen oppe på niveau som ved finanskrisens start.